Асен Разцветников
Отново пак над тебе се събира…

chitanka.info

Отново пак над тебе се събира

като над връх планински тежък облак.

И ето бурята се спуща в мрака

и ти угасваш всички светлини

и ставаш ням и чер като скала,

а мълниите мятат боздугани —

и кръв искри по твоето чело.

Кого ще викаш в тая нощ бездънна,

кого ще чакаш в тоя странен свят,

където всеки своя сън сънува,

където всеки носи своя радост

и своя смърт, и своя тъмнина?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.